
שלום רב,


הנדון: פנייתך בנוגע לפניות לפרופ' שוחט


במענה לפנייתך, הריני להשיבך את הדברים הבאים, כפי שנמסרו מפרופ' שוחט. 
אל פרופ' שוחט נערכו שתי הפניות הבאות:

1. פנייה מאת ד"ר לאה רוזן. ד"ר רוזן פגשה את פרופ' שוחט בכנס של האיגוד לבריאות הציבור בכפר המכביה ביום 5.6.17. היא ביקשה לשלב שאלות על סיגריות אלקטרוניות בסקרים עתידיים של המרכז הלאומי לבקרת מחלות (המלב"ם). פרופ' שוחט הציעה לה להגיע לפגישה במרכז הלאומי לבקרת מחלות כדי לראות את נתוני העישון. התאריך שתואם נקבע בסופו של דבר ליום 16.7.2017. הישיבה התקיימה במשרדה של פרופ' שוחט ביום 16.7.2017 בשעה 11:00, בה נכחו: ד"ר רוזן, פרופ' שוחט, פרופ' ליטל קינן-בוקר, גב' תאנה עינב ומר דולב קרולינסקי. 

בישיבה הוצגו בפני ד"ר רוזן נתוני שיעורי העישון בסקרים השונים וניתן הסבר לנתונים שהוצגו בדו"ח שר הבריאות על העישון המתייחסים לשנת 2016. לאחר הישיבה נשלחו אליה מאמרים (מצ"ב) וכן תוצאות מסקרים קודמים שנעשו במלב"ם.




2. פנייה באמצעות הודעת וואטסאפ מיום 19.7.2017 מאת ד"ר חגי לוין. בפנייה ביקש ד"ר לוין את המכתב שכתבה פרופ' שוחט לשר הבריאות לגבי מגמות העישון בישראל. הובהר שלא היה מכתב כאמור לשר הבריאות כי אם לראשת שירותי בריאות הציבור, למשנה למנכ"ל ולמנהלת חטיבת הטכנולוגיות, המידע והמחקר. המכתב הועבר לד"ר לוין ביום 19.7.2017 (מצ"ב).  



							         בכבוד רב,


ענת אילוז, עו"ד
הממונה על חוק חופש המידע

